Larso Jaseliūno, kandidato į FSA SHM pirmininko postą, motyvacinis laiškas

KTU SA bendruomene,

Mano vardas Larsas Jaseliūnas, esu antro kurso naujųjų medijų kalbos studentas ir dabartinis FSA SHM akademinių procesų koordinatorius. Nors iš pradžių abejojau dėl įsitraukimo į FSA SHM veiklą, kadangi bijojau jog nepritapsiu ir neatrasiu savęs ten, viskas išsivystė visiškai priešingai. Išbandęs kone visus komitetus ir pamatęs kaip jie veikia bei kuo užsiima, nusprendžiau apsistoti ties SOC/RSV komitetų mišiniu. Pasirinkęs šiuos komitetus galėjau išreikšti save kūrybiškai ir kartu atstovauti studentus, kas man suteikė labai vertingos patirties bei kompetencijų – įgavau tiek organizacinių, tiek akademinių žinių bei įgūdžių, pakankamai bendravau su savo fakulteto administracija. Be to, jau apie pusę metų esu akademinių procesų koordinatorius FSA SHM, kas toliau kėlė/kelia mano kompetencijas ir suteikia progą artimai susipažinti su vidine komandos veikla. Ryšium su tuo ką jau minėjau, norėčiau pretenduoti į FSA SHM pirmininko postą, kadangi jaučiu daug motyvacijos atstovauti tiek eilinius studentus, tiek FSA SHM narius bei mūsų priimtu sprendimus; siekčiau skatinti vidinę bei išorinę SHM veiklą ir aktyvumą. Taip pat, manau, jog pirmininkavimas FSA yra vienkartinė proga gyvenime, kurią gavęs norėčiau sugerti visą įmanomą patirtį bei padaryti kuo daugiau fakulteto ir universiteto lygmeniu.

Pagarbiai,
Larsas Jaseliūnas